Mulepe Enamuna Anyu ya Okawa Erevista\nNilokiherye Inamuna Sahu Soolaleerya—Mulepe Enamuna Anyu ya Okawa Erevista\nOTTHUNEYA WAYA: Nnaamwi khula mweeri sikumiheriwaka inamuna soolaleerya sookhweya ni soovareleya muteko ekaderno ela, masi iyo sipakeliwe olakiherya paahi. Nyuwo pooti orumeela masu anyu. Woonasa wene nyuwo pooti woona wira vaamureerela orumeela enamuna ekina yoolaleerya wala mwaha mukina onaavara murima atthu a mmuttettheni mwanyu. Nto eyo yakhumelela, nuumala osoma erevista eyo, muthokoreryeke olaleerya wookhweya oruuhiwe ni oweha iviidiyu sinooniherya moota woolaleerya, nto mutthareke malakiheryo ari vathi-vo wira mulepe enamuna anyu yoolaleerya.\nMwiikoheke so: ‘Kiireke vannireerela orumeela enamuna yoolaleerya yookhweya eruuhiwe?’\nMulokiherye masu anyu oopacerya. Nuumala omulavuliha mutthu owo ntoko siniiriwa aya mmuttettheni mmo, muhimyeke etthu eniwiirihani omuxukurya mutthu owo. (Ntakiheryo: “Miyo kirweenle . . . ”)\nMuupuwelele moota munrowa anyu olavula muhinatthi opaka nikoho, osoma yoolepa ni moota wookawa khula eliivuru. (Ntakiheryo: Mwaaphavelaka osoma yoolepa mulavuleke so: “Yoolepa ela ennaakhula saana nikoho nlo.”)\nMuthanleke muru onoona anyu oreerela ori murevistani onrowa waavara murima atthu a mmuttettheni mwanyu.\nMuthanleke makoho anrowa owiiriha atthu awo ohimya moonelo aya, aniwiiriha wuupuwelela ni ophavela owiriyana mwaha oruuhale anyu. (Ntakiheryo: Pooti orumeela makoho ari epaaxina 2 ya erevista eyo.)\nMuthanleke yoolepa enrowa anyu osoma. (Vakhala wira munikawa erevista Despertai! nyuwo pooti ohisoma yoolepa okhala wira erevista eyo epakeliwe atthu ale ahinimusuwela Biibiliya wala ahinikupali myaha sa etiini.)\nMulepeke efrase emosa wala piili sinitthokiherya mureerelo onrowa awe ophwanya mutthu owo nuumala osoma mwaha onimuthoonyerya anyu.\nMulokiherye nikoho ninrowa anyu omuhiyerya mutthu owo wira mwaakhule nihiku nikina.\nMulepeke itthu vakhaani wira muhiliyale ele enrowa anyu olavula mukwaha mukina.